Document ID: 32001R2136

32001R2136
L 288/1
SLUŽBENI LIST EUROPSKE UNIJE
23.10.2001.
UREDBA VIJEĆA (EZ) br. 2136/2001
od 23. listopada 2001.
o izmjeni Uredbe (EZ) br. 723/97 o provedbi programa djelovanja država članica za kontrolu izdataka Komponente za jamstva EFSJP-a
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 37.,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
budući da:
(1)
Člankom 1. Uredbe (EZ) br. 723/97 (3) utvrđuje se kako Zajednica doprinosi troškovima država članica koji su rezultat provedbe novih programa djelovanja, a slijedom novih obveza Zajednice, koje je odobrila Komisija i koje su usmjerene na poboljšavanje struktura ili učinkovitosti kontrole izdataka Komponente za jamstva EFSJP-a. Člankom 4. spomenute Uredbe utvrđuje se kako se financijski doprinos Zajednice dodjeljuje po kalendarskoj godini za razdoblje od pet uzastopnih godina počevši od 1997., unutar granica godišnjih izdvajanja koje je odobrilo tijelo nadležno za provedbu proračuna s obzirom na financijsku perspektivu.
(2)
Komisija je dostavila Vijeću izvješće o rezultatima primjene Uredbe (EZ) br. 723/97 u razdoblju 1997. - 2000. S obzirom na izvješća o ocjenama koja su pripremile države članice i učinkovitosti provedenih programa, Komisija je mišljenja da bi države članice trebale nastaviti primati financijsku pomoć za provedbu programa utvrđenih člankom 1. Uredbe (EZ) br. 723/97.
(3)
Poglavito, otkad su Uredbom Vijeća (EZ) br. 1593/2000 od 17. srpnja 2000. o izmjeni Uredbe (EEZ) br. 3508/92 o uvođenju integriranog administrativnog i kontrolnog sustava za određene programe potpore Zajednice (4) uvedene nove skupe tehnike u području poboljšavanja sustava identifikacije poljoprivrednih parcela korištenjem tehnike geografskog informacijskog sustava i digitalnih ortofotosnimaka, opravdan je doprinos Zajednice za pokrivanje troškova država članica u okviru provedbe novih programa djelovanja u tom području. U tom kontekstu, prikladno je, kako bi sve bilo jasno s pravne strane, izbrisati posljednju alineju članka 5. Uredbe (EZ) br. 723/97.
(4)
Sukladno tome, razdoblje u kojem se može isplatiti financijski doprinos Zajednice treba produljiti za dvije godine.
(5)
Uredbu (EZ) br. 723/97 treba sukladno tome izmijeniti,
DONIJELO JE OVU UREDBU:
Članak 1.
Uredba (EZ) br. 723/97 mijenja se kako slijedi:
1.
U članku 2. stavku 1. drugi podstavak zamjenjuje se sljedećim:
„Međutim, za programe koji se odnose na 2002. godinu, rok za dostavljanje programa djelovanja Komisiji je 31. siječnja 2002.”
2.
U prvoj rečenici članka 4. stavka 1., pojam „pet uzastopnih godina” zamjenjuje se sljedećim „sedam uzastopnih godina”.
3.
Briše se posljednja alineja u članku 5.
Članak 2.
Ova Uredba stupa na snagu sedmog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 23. listopada 2001.

Labels: 4
15
6